Hêzê dewleta Tirkî bînşewe Sumerbankê Amedî de ciwano bi nameyê Recep Hantaşî qetil kerd.
Cenazeya Hantaşî ya ke Nêweşxaneyê Unîversîteya Dîcle yê Amedî ra ameye girewtene, Goristanê Yenîkoyî de yena definkerdene. Goristan hetê polîsan ra gerîya binê ablûqa û destur nêdîyeno ke bê keyeyê Hantaşî kesêk tewrê definkerdişî bibo. Hantaşo ke dewa Kutlukî ya Licê ra yo cuwar zî polîsan semedê ajankerdişî ci rê zext kerdbi.
